section_heading: Gradovi, institucije i infrastruktura
paragraph_text: Od svih noviteta koje su donijeli Rimljani na Iberski poluotok, najbitniji čimbenik romanizacije bila je velika mreža cesta. Imala je nekoliko glavnih cesta od kojih su se granale sporedne ceste, sve propisno označene putokazima na svakih 1.470 metara. Mnoge od cesta pratile su riječne tokove, kao Guadalquivir, ili plovne dijelove rijeka Minjo, Duero, Tajo ili Ebro. Na ovaj način, Rimljani su veoma olakšali kretanje ljudi, komunikaciju između gradova i promet robe. Krajnji cilj ovog građevinskog pothvata je bio vojne i gospodarske prirode: osiguranje brzog evenutalnog kretanja vojnih trupa, kao i povezivanje produktivnih i trgovačkih centara provincije s ostatkom carstva, a naročito s metropolom.